jkorsvik/nowiki_second_scrape_merged huggingface dataset:
Reto Schmid

Reto Schmid (født 3. mars 1988) er en sveitsisk terrengsyklist.


== Meritter ==
 Sveitsisk mester i utfor 4X (2005, 2006, 2008).


== Referanser ==
Ricardo Pscheidt

Ricardo Alexandre Pscheidt (født 7. september 1980) er en brasiliansk terrengsyklist.


== Meritter ==
 Brasiliansk mester i rundbane olympisk format (2006). Brasiliansk mester i rundbane olympisk format (2008)


== Referanser ==
Ricardo Ribeiro

Ricardo Ribeiro (født 28. mars 1980) er en portugisisk terrengsyklist.


== Meritter ==
 Portugisisk mester i rundbane olympisk format (2005).


== Referanser ==
Richard Houseman

Richard Houseman (født 20. mars 1978) er en amerikansk terrengsyklist.


== Meritter ==
 Amerikansk mester i utfor 4X (2008).


== Referanser ==
Ricky Federau

Ricky Federau (født 8. oktober 1981) er en canadisk terrengsyklist.


== Meritter ==
 Canadisk mester i rundbane olympisk format (2004).


== Referanser ==


== Eksterne lenker ==
(en) Ricky Federau – Cycling Archives 
(en) Ricky Federau – CycleBase
Frederiksberg kirke

Frederiksberg kirke er en rokokkoinspirert kirke som ligger på Frederiksberg ved København.
Kirken er tegnet av den franske arkitekten Felix Dusart for den protestantiske menigheten i Ny-Hollænderbyen og oppført i perioden 1732–34. Den ble innviet 6. januar 1734 av Sjællands biskop Christen Worm og til stede var blant andre Christian VI og kronprinsen, den senere Frederik V. 
Frederiksberg kirke er en åttekantet kirke med pyramidetak og spir. Taket var opprinnelig tekket av tegl, men ble skiftet ut med skifer i 1876.
Kirkerommet er oktogonalt og har trepulpiturer båret av åtte søyler. Alteret er plassert i østlig retning. Kirkens altermaleri fremstiller nattverden og er et verk av C.W. Eckersberg. Maleriet ble hengt opp i 1841.
Kirkens første orgel er fra 1754 og ble bygget av Hartvig Jochum Müller. Den første organisten i kirken var Joachim Conrad Oehlenschläger, Adam Oehlenschlägers far. Dagens orgel er et Marcussenorgel fra 1947.
I tilknytning til kirken ligger Frederiksberg Ældre Kirkegård som kan dateres tilbake til 1732. Mange kjente personer ligger begravet på kirkegården, deriblant Sigbjørn Obstfelder.
Kirken har trolig hatt innflytelse på utforming av Sør-Fron kirke.


== Kilder ==
Kirkens historie
Frederiksberg kirke hos Den store danske
Kirkehistorie.dk om Frederiksberg kirke
Niels Peter Stilling: Danmarks kirker, Politikens Forlag A/S, 2000, ISBN 87-567-6059-0


== Eksterne lenker ==
(en) Frederiksberg Kirke – kategori av bilder, video eller lyd på Commons
Felix Dusart

Felix Dusart (ukjent f.år, død 6. september 1735 i København) var en nederlandsk arkitekt, entreprenør og kalkbrenner som var virksom i Danmark. Dusart kom fra Friesland og i hjemlandet hadde han vært medarbeider av den franske arkitekten Daniel Marot.
I Danmark arbeidet han hos Philip de Lange og var muligens arkitekten bak mange av hans bygninger. 


== Verk ==
Frederiksberg kirke (1732–34)Tilskrevet; 

Reformert kirkes prestegård i København (1730–32). Inneholder nå Musikmuseet
Møinichens pale i Købmagergade 33 i København (1729–33). Oppført av Philip de Lange. Inneholder nå Post & Tele Museum
Hoffkonditor Zieglers hus i Nybrogade 12 i København. Senere bygget om i 1748. Huser nå Realkreditrådet.


== Eksterne lenker ==
(da) Felix Dusart på Kunstindeks Danmark / Weilbachs Kunstnerleksikon
Krigsspekulantens fiende

«Krigsspekulantens fiende» var en norsk tegneserie som gikk i Arbeidermagasinet («Magasinet for alle») fra utgivelse nummer 1 i 1937 til utgivelse nummer 2 i 1938. Trygve Mosebekk delvis tegnet og delvis akvarell malte tegneserien. Dette gav tegneserien et sjeldent visuelt uttrykk. Serien ble basert på Christian Haugens roman med samme navn. "Krigsspekulantens fiende" ble trykt som en ukentlig helside, bestående av 3 bilder på 3 linjer (9 bilder pr side) med tekst under hvert bilde. Tegneserien var rettet mot eldre lesere. 
"Krigsspekulantens fiende" er et krigsspiondrama hvor sentrale deler utspiller seg i Norge (Lysefjorden) og i England (London). Krigsspekulanten Arthur Ferguson og agenten Lowstock søker å få til en internasjonal konflikt som de kan gjøre penger på. John Martens og Kenneth Kerrigan, med deres sjef, Frøken Clifton, prøver gjennom avlytting og spioner å forhindre gjennomføringen av planen til Ferguson og Lowstock.
Realph Norland

Realph Immanuel Ottesen Norland (født 30. august 1903 i Bergen, død 5. oktober 1963) var en norsk redaktør og politiker (H).
Han tok artium i 1921 og juridikum i 1925. Han var styremedlem i Det Norske Studentersamfund i 1924 og formann i Den Konservative Studenterforening i 1925. Norland var generalsekretær i Fedrelandslaget 1926–1932 før han meldte seg inn i Høyre. Han var sekretær i Høyres sentralstyre 1933–1940 og 1945–1946. Etter den andre verdenskrig var Norland sentral i gjenoppbyggingen av partiet. Norland var redaktør i Tønsbergs Blad 1945–1946 og fra 1954 til han avgikk ved døden i 1963, med Sverre Mitsem som medredaktør fra 1954. Norland var dessuten medlem av Tønsberg bystyre fra 1955 og frem til sin død, og medlem av Høyres programkomté fra 1956. Han døde brått av hjertesvikt i oktober 1963.Hans politiske standpunkter var veldig konservative, og i 1927 skrev han et – for ettertiden kjent – dikt kalt «Vi» i Minerva, hvor han tok til ordet for en mektig kirke, sterk stat og reaksjon, og hvor han gikk til angrep på liberalismen og «alle dens friheter». Norland understreket dog at diktet var en spøk.
Han var frimurer og ordførende mester i St. Johanneslogen St. Michael til det Lysende Kors fra januar 1963 og til sin død samme år.
Norland var gift med farmasøyt Aasta Sigrun Sæther (1903–1968), som han fikk sønnene Andreas Norland og Otto R. Norland med.


== Referanser ==
Nøytralisering

Nøytralisering er å blande ei syre og en base slik at de reagerer og motvirker hverandre. Da vil det bli dannet vann og et salt.Man får en nøytralisering når det tilsettes base og ei syre i et forhold som gir like mange OH--ioner som H+-ioner og disse vil da reagere og danne vann. Det betyr ikke at løsningen har en pH-verdi på 7. I tillegg til vann får man også et salt som vil være bestemmende for om løsningen vil være nøytral, altså ha pH 7, svak basisk eller svak syrlig. En reaksjon mellom en sterk base og ei sterk syre vil gi en nøytral løsning, mens mange reaksjoner mellom ei svak syre og en sterk base vil gi en svakt baskisk løsning. Grunnen til dette at sluttproduktet av nøytraliseringen, altså saltet, kan være en svak base eller syre. Punktet der en syre-baseløsning nøytraliseres kalles ekvivalenspunktet.
Nøytralisering av en base skjer ved at syra eksempelvis er i et glass med vann. Da spalter den sure løsningen og H+-ionene seg fra hverandre. Hvis du da tilsetter basisk løsning «spiser» den opp alle H+-ionene som allerede er i glasset og vi får vannmolekyler.


== Referanser ==
Ånneland

Ånneland er ei grend på Sandøyna i Gulen kommune i Sogn og Fjordane.Stolt Seafarm bygde et anlegg ved Ånnelandsundet på klekking og oppdrett av torskeyngel. I 2000 tok Vestvik Marinefarm AS over torskeoppdrettet.
4. november 2010 ble den nye fylkesvegtraseen mellom Ånneland og Sløvåg offisielt åpnet og ferjesambandet mellom Skipavik og Sløvåg (Skipavik-Sløvåg) ble nedlagt.
Israndavsetningen Raet, som også kalles hovedtrinnet, går gjennom Ånneland, og området er beskrevet som verneverdig i kvartærgeologisk sammenheng.


== Referanser ==
DCL

DCL står for Device for Connection of Luminaires, og er et plugg- og stikkontaktsystem for tilkobling av belysningsutstyr utviklet for å øke sikkerhet ved montering eller bytte av fastmonterte lamper.
Oppdaterte installasjonsforskrifter (NEK 400:2010) krever blant annet økt sikkerhet ved tilkobling av fastmonterte lamper, og den velkjente «sukkerbiten» er etter 31. desember 2010 ikke lenger tillatt brukt som avslutning i nye installasjoner. For å redusere berøringsfaren for sluttbruker, har ikke montøren lenger anledning til å avslutte et lampepunkt i en koblingsboks med en «sukkerbit».

Belysningsutstyr som ikke er forsynt med ELV skal i henhold til installasjons-forskriftene enten være:

Fast tilkoblet eller
Tilkoblingspunktet i den faste installasjonen skal være utstyrt medStikkontakt i samsvar med NEK 502 eller
En DCL i samsvar med NEK EN 61995-1 og NEK EN 61995-2Dette er blitt besluttet for at sluttbruker ikke lenger skal risikere å lage kortslutning, få elektrisk støt eller skape risiko for varmeutvikling ved en mulig dårlig terminert kobling av lampen.
Gjennom internasjonalt samarbeid har man kommet frem til en felles ny standard for dimensjoner og tekniske spesifikasjoner også for lampeuttak. Ved å slutte seg til disse har NEK gjennom standarden NEK EN 61995 (konform med IEC61995), lagt til rette for at produkter i samsvar med denne standarden kan brukes på tvers av landegrensene mellom alle land i Europa.
Pluggens utforming er gitt, i tillegg til at dette legger føringer for hvordan uttaket må være utformet for å passe til pluggen.
Ved harmonisering til en felles europeisk standard er det sannsynlig at man etter hvert også skal få kjøpt alle lamper med ferdigmontert plugg, slik at utskifting av lamper etterhvert vil bli vesentlig enklere og ikke minst sikrere for sluttbrukeren.


== Eksterne lenker ==
http://www.dcl.no/
NEK 400:2010 på Standard Norge
SourceForge

SourceForge er et system for styring av samarbeid for programvareutvikling.
SourceForge-programvare ble solgt av VA Software, og gir et grensesnitt for et bredt spekter av tjenester til livssyklusen til programvareutvikling, og kan integreres med flere åpne kildekode-programmer, som for eksempel PostgreSQL og CVS.
SourceForge.net er et sentralt sted for programvareutviklere som må kontrollere og styre utviklingen av åpen kildekode, og et kildekodedepot. SourceForge.net er arrangert av VA Software, og bruker en versjon av SourceForge-programvaren. Dette nettstedet inneholder en stor mengde åpne kildekodeprosjekter: I februar 2009, var det flere enn 2 230 000 medlemmer, men det sies at mange av dem er inaktive, eller har prosjekter som kun involverer en person.


== Eksterne lenker ==
(en) Offisielt nettsted 
(en) Offisiell blogg 
(en) SourceForge – kategori av bilder, video eller lyd på Commons
Alexela Sløvåg

Alexela Sløvåg AS (tidligere Vest Tank) er et datterselskap av Alexela Norge Holding, som igjen er et datterselskap av Alexela Logistics AS, som er basert i Estland. Alexela Sløvåg ligger i Sløvåg i Gulen kommune.


== Historie og Vest Tank-ulykken ==
Bedriften ble opprettet i år 2000 og baserte seg i Sløvåg, under navnet Hasan Tank. Senere ble navnet byttet til Vest Tank. Vest Tank spesialiserte seg på å motta og behandle såkalt slop, vaskevann fra vasking av tømte tanker på tankskip. Bedriften hadde kun konsesjon til å ta imot slop, avgrenset til max. 175 000 kubikkmeter i året (tilsvarer omtrent 175 000 tonn.) Slop inneholder 90 % vann og 10 % oljeprodukter.
I 2006 undertegnet bedriften en avtale med Trafigura om å ta imot avfall fra andre typer petroleumsproduksjon også. Dette gjorde at selskapet begynte å ta i mot og rense coker bensin. Det var denne aktiviteten, som bedriften ikke hadde tillatelse til, som førte til ulykken i 2007. Restene etter renselsesprosessen kom i kontakt med en brannfarlig gass, og en av tankene på Vest Tank sitt område eksploderte den 24. mai dette året. Ingen ble direkte skadet i ulykken, men den førte til mye uro og helseskader for innbyggerne i Gulen kommune. For mer informasjon, se Vest Tank-ulykken.
Etter eksplosjonen ble det naturlig nok mye som måtte klarest opp i. Både Statens forurensningstilsyn og Direktoratet for samfunnssikkerhet og beredskap ble kritisert for å ha regulert bedriften for dårlig. I 2009 ble eieren av Vest Tank dømt til 18 måneders fengsel.


== Alexela Sløvåg i dag ==
I 2007 ble alle aksjene i Vest Tank kjøpt opp av Alexela Logistics. Dette er et holdingselskap for olje- og logistikkressurser i Nord-Europa. Alexela Sløvåg er en av tre terminaler i morselskapet, de to andre ligger i Paldiski og Sillamäe i Estland.
I løpet av 2008 ble området til Alexela Sløvåg oppgradert fra et avfallshåndteringsområde til en moderne oljeproduktsterminal med trygghetstiltak og bedre teknologiske løsninger for å møte alle internasjonale krav. Etter dette har Alexela Sløvåg drevet en terminal utelukkende for lagring og transitt av bensin og andre oljeprodukter. En informasjonsbrosjyre om de nye trygghetstiltakene har blitt sendt ut av bedriften til husstandene som ligger i nærheten av tankområdet.
Administrerende direktør i dag er Håkon Ivarson.


== Eksterne lenker ==
Alexela Sløvågs offisielle nettsider.
Alexela

Alexela Group er et estisk konsern som har virksomhet innen metallindustri, fast eiendom og energi. Konsernet har sin historie tilbake til 1990 og etableringen av AS Bestnet, som produserte trailere.
Alexa har over 1 700 ansatte og hovedkontor i Tallinn.


== Eksterne lenker ==
Offisielt nettsted
Lançon-Provence

Lançon-Provence er en kommune i departementet Bouches-du-Rhône i regionen Provence-Alpes-Côte d'Azur sør i Frankrike.


== Befolkningsutvikling ==
Antall innbyggere i kommunen Lançon-Provence


== Referanser ==


== Eksterne lenker ==
Offisielt nettsted 
(en) Lançon-Provence – kategori av bilder, video eller lyd på Commons 
Kommunedata INSEE
Surveillance Detection Program

Surveillance Detection Program er et begrep særlig innen amerikansk forebyggende sikkerhetsarbeid. Det er opplegg som implementeres både i offentlige, militære og sivile sammenhenger, og er ikke et rent amerikansk fenomen. 
Slike opplegg tar blant annet sikte på at omgivelsene rundt et mulig angrepsmål, eller personer i risikosituasjoner, holdes under oppsikt, for å identifisere avvik fra det normale bevegelsesmønster og forhold som kan tyde på at noe kan være under forberedelse, altså oppdagelse (detection) av om et mål er under oppsikt (surveillance). Det kan dreie seg om å merke seg parkerte biler, folk som sitter i biler, står eller går i området. Metodene kan variere fra de enkle til de teknisk og elektronisk avanserte.

Rundt flere amerikanske ambassader er slike Surveillance Detection Programs blitt styrket i forbindelse med at trusselbildet mot amerikanske interesser forverret seg mot slutten av 1900-tallet, særlig etter terroraksjonene mot USAs ambassader i Nairobi og Dar-es-Salaam i august 1998. Siden er angrepsplaner på andre amerikanske ambassader blitt avdekket og avverget en rekke andre steder, som i Roma og Paris. 
I årene forut for al-Qaidas bombinger i Nairobi og Dar-es-Salaam var det større eller mindre angrep på USAs ambassader blant annet i Beirut (1983, 1998), Kuwait (1983), Bogotá (1984), Athen (1996) og Lima (1998). 
Mistenkelige bevegelser og lignende innrapporteres av amerikansk sikkerhetspersonell ved utenriksstasjonene til det såkalte Security Incident Management and Analysis System (SIMAS), en webbasert database, og etter omstendighetene også til lokale politimyndigheter, for eksempel i Oslo.


== Eksterne lenker ==
https://web.archive.org/web/20090907192233/http://securitydriver.com/aic/stories/article-35.html
Stillingsannonse for Surveillance Detection-koordinator for den amerikanske ambassade i Freetown i Sierra Leone, mai 2010. Med stillingsbeskrivelse og krav til gode språkkunnskaper i engelsk og i visse afrikanske språk, og kjennskap til datautstyr, og minst fem års erfaring fra politi eller liknende
Bionic

Bionic er et studioalbum av Christina Aguilera, utgitt i 2010. Det inneholder blant annet hitene «Not Myself Tonight».


== Sporliste ==
«Bionic» – 3:21
«Not Myself Tonight» – 3:06
«Woohoo» – 5:30 (med Nicki Minaj)
«Elastic Love» – 3:35
«Desnudate» – 4:27
«Love & Glamour (Intro)» – 0:11
«Glam»- 3:41
«Prima Donna»- 3:27
«Morning Dessert (Intro)» – 1:32
«Sex for Breakfast» 4:51
«Lift Me Up» – 4:09
«My Heart (Intro)» – 0:18
«All I Need» – 3:35
«I Am» – 3:54
«You Lost Me» – 4:19
«I Hate Boys» – 2:26
«My Girls» – (med Peaches) 3:09
«Vanity» – 4:23
Bounusspor på Deluxe versjon
«Monday Morning» – 3:55
«Bobblehead» – 3:01
«Birds of Prey» – 4:19
«Stronger Than Ever» – 4:16
«I Am (Stripped)» – 3:54
«Little Dreamer» – 4:11 (Bare i Itunes)


== Eksterne lenker ==
(en) Bionic på Discogs 
(en) Bionic på MusicBrainz 
(en) Bionic på Spotify 
(en) Bionic på Last.fm 
(en) Bionic på Last.fm 
(en) Bionic på Genius — sangtekster 
(en) Bionic på Genius — sangtekster 
(en) Bionic på AllMusic
Sporvei i Norge

Sporvei i Norge tar for seg historiske, nåværende og planlagte trikksystemer i Norge.


== Liste over lokaliteter som har eller har hatt en trikk ==


== Sammenligning av eksisterende systemer ==


== Se også ==
Bergen Sporvei
Trikken i Bergen
Bybanen på Nord-Jæren
Sporveis- og forstadsbaneulykker i Norge
Ozan Øzerk

Ozan Øzerk (født 1979) er en tyrkiskkypriotisk-norsk IT-gründer, og en av grunnleggerne av Norsk Ideutvikling AS, som utviklet nettstedet Biip.no.
Ozan Øzerk studerte medisin i tiden 2002–2008 ved Universitetet i Oslo. I 2002 var han med på å stifte Norsk Ideutvikling AS. Selskapet grunnla i 2005 nettsamfunnet Biip.no, som to år senere hadde opparbeidet seg en brukermasse på 316.000 brukere. Aksjemajoriteten i selskapet ble i 2008 solgt til Egmont og Mediehuset Nettavisen (eies pr. 2010 av Egmont og Tv2). Han har flere styreverv, blant annet i det børsnoterte selskapet Cellpoint Connect og Yes Games. I perioden 2010–2011 gjennomførte han sin tjeneste som turnuslege i Nordland.


== Referanser ==
The Sea of Tranquility

The Sea of Tranqulity er debutalbumet til Neograss, utgitt i 2010.
På platen blander bandet 1970-talls progrock med bluegrass, da spesielt lyden av banjo og mellotron.
Verket er skrevet i sonatesatsform og omhandler tre faser av en reise til månen.


== Konseptalbum ==
Platen er et konseptalbum der eksposisjonen omhandler planleggingen og forberedelsene.
Gjennomføringsdelen er selve reisen til månen, mens Rekapitulasjonen er landingen og tilstedeværelsen på måneoverflaten.


== Sporliste ==
«The Sea of Tranquility» (Bekkevold/Andreassen) – 29:35Introduction and Exposition

Part I : Lunar Landscapes
Part II : Tranquility
Part III : Underwater Abyss (Instr.)
Part IV : Voyage of the Damned (Instr.)
Part V : The resurrection (Reprise)Development

Part VI : Silencio
Part VII : Higher Ground (Instr.)Recapitulation and Coda

Part VIII : Impact (Instr.)
Part IX : Voyage of the Illuminator (Instr. Reprise)
Part X : Terminus (Coda)


== Personell ==


== Referanser ==
Tilskuerion

Et tilskuerion er et ion som eksisterer som en reaktant og et produkt i en kjemisk ligning, men som ikke inngår i selve reaksjonen. Tilskuerioner kan observeres i for eksempel reaksjonen mellom vandige løsninger av natriumklorid og kobber(II)sulfat: 

2Na+(aq) + 2Cl−(aq) + Cu2+(aq) + SO42−(aq) → 2Na+(aq) + SO42−(aq) + CuCl2 (s)Na+- og SO42−-ionene er tilskuerioner siden de forblir uendret på begge sider av ligningen. De «ser» simpeltheten på at de andre ionene reagerer, derav navnet. De tas med i fullstendige ioneligninger for å balansere ladningene på ionene. I reaksjonsstøkiometri utelates tilskuerioner fra en fullstendig ioneligning, slik at det i stedet blir en netto ioneligning. For eksempelet over gir dette: 
2Na+(aq) + 2Cl−(aq) + Cu2+(aq) + SO42−(aq) → 2Na+(aq) + SO42−(aq) + CuCl2 (s) (hvor x = tilskuerion)
Konsentrasjonen av tilskuerioner påvirker kun Debyelengden, i motsetning til potensialbestemmende ioner, hvis konsentrasjoner også påvirker overflatepotensialet (som følge av kjemiske reaksjoner på overflaten). 


== Se også ==
Katalyse
Kim Jae-yup

Kim Jae-yup (født 17. mai 1965), sørkoreansk judoka som deltok i de olympiske leker 1984 i Los Angeles og 1988 i Seoul.
Jae-yup ble olympisk mester i judo under Sommer-OL 1988 i Seoul. Han vant den letteste vektklassen, lettvekt opp til 60 kg, for menn. I finalen beseiret han amerikaneren Kevin Asano.
Fire år tidligere, under sommer-OL 1984 i Los Angeles, vant han en sølvmedalje i lettvekt.


== OL-medaljer ==
 1988  Seoul -  Gull i judo, lettvekt menn  Sør-Korea
 1984  Los Angeles -  Sølv i judo, lettvekt menn  Sør-Korea


== VM-medaljer ==
 1987  Essen -  Gull i judo lettvekt menn


== Eksterne lenker ==
(en) Kim Jae-yup – Olympedia 
(en) Kim Jae-yup – Sports-Reference (OL-resultater – arkivert) 
(en) Kim Jae-yup – databaseOlympics.com (arkivert) 
(en) Kim Jae-yup – JudoInside
Lee Kyung-keun

Lee Kyung-keun (født 7. november 1962), sørkoreansk judoka som deltok i de olympiske leker 1988 i Seoul.
Kyung-keun ble olympisk mester i judo under Sommer-OL 1988 i Seoul. Han vant den nest letteste vektklassen, halv-lettvekt opp til 65 kg, for menn. I finalen beseiret han polske Janusz Pawlovski.


== OL-medaljer ==
 1988  Seoul -  Gull i judo, halv-lettvekt menn  Sør-Korea


== VM-medaljer ==
 1987  Seoul -  Sølv i judo halv-lettvekt menn


== Eksterne lenker ==
(en) Lee Kyung-keun – Olympedia 
(en) Lee Kyung-keun – Sports-Reference (OL-resultater – arkivert) 
(en) Lee Kyung-keun – databaseOlympics.com (arkivert) 
(en) Lee Kyung-keun – JudoInside
Storelva (Indre Oppedal i Gulen)

Storelva er ei elv i Gulen og Høyanger kommuner i Sogn og Fjordane. Den er 12,1 kilometer lang, og har et nedbørfelt på 41,72 km². Middelvannføringen ved munningen er 5,01 m³/s.
Elva har utspring fra Strandavatnet øst for Kvanngrødvarden lengst sørvest i Høyanger kommune. Den renner derfra mot nord til Årnesvatna, deretter mot sørvest til Inngardsvatnet, hvor den møter elva fra Skjerjevatnet. Ved utløpet fra Inngardsvatnet krysser den grensa til Gulen kommune og renner mot nordvest ned Fossedalen, hvor den møter elva derfra etter at de to elvene har dannet to parallelle fosser. Elva fortsetter mot nord gjennom den dype og trange dalen, hvor den veksler mellom fossestryk og mere rolige partier. Fra øst kommer Koveelva og Indredalselva inn. Nedstrøms samløpet med Indredalselva blir dalen noe bredere og flatere, og det ligger bebyggelse og jordbruksområder på begge sider av elva. Rundt en halv kilometer før munningen i Sognefjorden ved Indre Oppedal renner elva igjen i fossestryk. 


== Fiske ==
I likhet med andre vassdrag i området ble Indre Oppedalselva negativt påvirket av sur nedbør, spesielt i de høyereliggende deler av nedbørfeltet, hvor det på 1980-tallet ble registrert reduserte fiskebestander. Undersøkelser i senere år har imidlertid vist en forbedring og tildels normalisering av forholdene.


== Vannkraft ==
Vannføringen fra Skjerjevatnet og Årnesvatna øverst i vassdraget er overført til Matrevassdraget og nyttes til kraftproduksjon i Matre kraftverk. Skjerjevatnet blir overført til Årnesvatna i en 734 meter lang tunnel, og vannet fra begge feltene føres videre fra østenden av Årnesvatna til Krokevatnet i Matreselvas nedbørfelt gjennom en 3039 meter lang tunnel.
Overføringen av de to feltene utgjør tilsammen 25% av Storelvas vannføring ved munningen. 
Til Årnesvatna og videre til Matre blir dessuten vannføringen fra Pinslevatnet i nedbørfeltet til Storelva i Ikjefjord overført (1,98 km², 0,27 m³/s), gjennom en 402 meter lang tunnel som munner ut ca 0,5 km nord for Årnesvatna.


== Referanser ==